曲圣卿

曲圣卿，昵称“胖子”，中国退役足球运动员，司职前锋，曾经入选过中国国家队。伊有個儿子叫曲彦衡，也是踢足球个。

职业生涯
曲圣卿小辰光勒垃辽宁少年队踢球，进过国少队、国青队、国奥队，1994年进入辽宁队。第二年，辽宁队勒垃甲A联赛倒数第一降级，曲圣卿因此获得大量出场机会，随球队勒垃1998赛季结束以后重返顶级联赛。1999年，曲圣卿进仔17個球，获得甲A联赛最佳射手外加中国足球先生。

2001年初，上海申花花仔550万人民币个天价拿伊从辽宁买得来。前两個赛季，伊打进20隻联赛进球。必过2003年，原辽宁队锋线搭档张玉宁加盟申花，外援索尔·马丁内斯也表现出色，导致曲圣卿呒没位置踢球哉。2004年，申花全队状态推板，曲圣卿更是全赛季只勒垃A3搭仔足协杯里向打进两隻球，赛季结束以后就畀俱乐部挂牌哉。

因为曲圣卿挂牌身价贵唻要死，阿末伊畀澳大利亚职业足球联赛阿德莱德联队用先租后买个形式买去澳大利亚，表现弗错，畀观众认为是澳大利亚联赛最佳外援之一。刚到澳洲，伊就碰着车祸，生仔脑震荡，影响伊个竞技状态。2005年9月18号，曲圣卿勒垃联赛第四轮客场对阵珀斯队个比赛里向替补出场打进一球，是中国球员勒垃澳超赛场丄打进个第一粒进球。2006年，伊畀俱乐部租回国内，加盟南京有有。2007年4月份，阿德莱德没同曲圣卿续约，伊回到中国，呒没球踢。

2008年6月份，曲圣卿表示自家愿意当教练。

2009年初，曲圣卿复出，加盟刚刚升到甲级联赛个家乡球队沈阳东进。2011年年初挂靴退役。

执教生涯
2011年，曲圣卿退役以后，出任广州恒大助理教练，後转去恒大预备队当主教练。2012年离职，去同济大学攻读工程管理硕士。

2014年，曲圣卿勒垃同济大学国际足球学院做讲师，同时做同济大学校队主教练，同年5月13号完成伊勒垃同济个执教首秀，同年伊领仔同济获得第十五届市运会足球项目高校男子乙组暨上海市校园足球联盟联赛高校超级组冠军。

2024年年底，曲圣卿成为中乙球队兰州陇原总经理。《兰州晚报》2025年2月17日 第8版 千里绿茵逐梦 奋力扬帆启航 全新兰州职业足球队赴云南冬训为新赛季蓄力2025年年初，俱乐部冬训，伊帮教练组一道要求俱乐部签一名长期受伤个球员，俱乐部回绝脱以后，伊同主帅孟祥昱领仔整隻教练组卷脱全队个工资跑路哉。

 参考 

 外部链接 


Category:曲姓
Category:沈阳籍足球运动员
Category:在世个人物